cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy en cy cy cy cy cy cy cy cy cy cy en cy cy en su de cy cy af cy cy en cy en es
Dwy ymgyrch i godi arian at Eisteddfod Caerdydd | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Dwy ymgyrch i godi arian at Eisteddfod Caerdydd
Mae Robin Gwyndaf o Gaerdydd wedi lansio dwy ymgyrch i gefnogi’r Eisteddfod a gynhelir ym Mae Caerdydd o 3-11 Awst y flwyddyn nesaf.
Mae’r ymgyrchoedd yn gyfle i bobl o bob cwr o Gymru a thu hwnt i gefnogi gwaith y pwyllgor cyllid lleol wrth iddyn nhw fynd ati i godi arian er mwyn cyrraedd targed y Gronfa Leol.
Mae’r ymgyrch Deg Hoff Englyn yn sicr o apelio at gefnogwyr llenyddiaeth, ac mae’n gyfle i rannu hoff englynion y genedl gyda Robin, er mwyn eu cysodi a’u cyhoeddi’n barod ar gyfer wythnos yr Eisteddfod y flwyddyn nesaf.  Meddai Robin, “Mae gan nifer fawr o Gymry hoff englyn, ac mae gan nifer ohonom ni nifer o englynion sy’n annwyl i ni ac yr hoffem eu rhannu gydag eraill.
“Bwriad yr ymgyrch hon yw rhoi’r union gyfle yma i bobl rannu’u hoff englynion gyda phawb arall, a hynny wrth godi arian tuag at achos sy’n agos iawn at ein calonnau, sef yr Eisteddfod Genedlaethol.
“Rwy’n gofyn i bawb anfon eu hoff englynion - ac mae cyfle i anfon hyd at ddeg o’r cerddi - ataf erbyn 1 Ebrill 2018, a chyda hynny, gyfraniad o £25 tuag at yr Eisteddfod.  Rwyf eisoes wedi derbyn amryw o gasgliadau a braf fyddai derbyn rhagor, nid yn unig er mwyn codi arian ond hefyd er mwyn gweld beth yw hoff englynion ni’r Cymry wrth i ni agosáu at ddiwedd ail ddegawd y ganrif hon.  Gellir gwneud hyn fel unigolyn, fel grŵp neu fel cymdeithas - yr hyn sy’n bwysig yw ein bod yn casglu’r englynion a’r arian er mwyn sicrhau llwyddiant yr Eisteddfod y flwyddyn nesaf.”
Yn ogystal â’r ymgyrch i gasglu englynion, mae Robin Gwyndaf hefyd wedi cynhyrchu cerdyn arbennig sy’n dathlu Caerdydd ddoe a heddiw.  Y bwriad yw gwerthu’r rhain yng Nghaerdydd, a thrwy Gymru am £2.50 yr un, yn y gobaith y bydd hyn hefyd yn cefnogi gwaith caled y pwyllgorau lleol.
Ychwanegodd Robin, “Datblygodd Caerdydd fel dinas yn eithaf diweddar, ac mae llun Graham Morgan o 1955 sy’n seiliedig ar engrafiad o Gastell Caerdydd a’r cyffiniau tua 1740 yn dangos datblygiad syfrdanol y ddinas.
“Mae lluniau fel hyn yn brin, a’r gobaith yw y bydd nifer o drigolion Caerdydd a’r rheiny sydd â chysylltiad gyda’r ddinas neu’r Eisteddfod yn awyddus i brynu’r cerdyn er mwyn cael copi o’r darlun hyfryd hwn.”
Gellir prynu’r cerdyn tan 1 Mai'r flwyddyn nesaf, gyda’r arian a gesglir yn mynd  tuag at yr Eisteddfod.  Am ragor o wybodaeth am y ddwy ymgyrch, cysylltwch â Robin Gwyndaf drwy e-bostio rgwyndaf@sky.com.
Am fwy o wybodaeth am gefnogi gwaith codi arian a chymunedol Eisteddfod Caerdydd, cysylltwch gydag Alwyn Roberts, Pennaeth Gweithredu Cymunedol yr Eisteddfod ar 0845 4090 400 neu drwy anfon ebost at alwyn@eisteddfod.org.uk.  Ceir rhagor o wybodaeth am Eisteddfod Caerdydd ar-lein, www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.